ΘΕΜΑ: «Θερινές υποτροφίες Λιθουανίας»
Η κυβέρνηση της Δημοκρατίας της Λιθουανίας προσφέρει υποτροφίες σε σπουδαστές, για την θερινή περίοδο του έτους 2012, που επιθυμούν να ασχοληθούν με την εκμάθηση  της Γλώσσας και του Πολιτισμού της Λιθουανίας.

Θα χορηγηθούν τριάντα (30) υποτροφίες από τις χώρες: Αυστρία, Βουλγαρία, Κροατία, Φινλανδία, Ελλάδα, Ινδία, Καζακστάν, Μαυροβούνιο, Μογγολία, Ρουμανία, Ρωσία, Φιλιππίνες, Σερβία, Σλοβενία, Ισπανία, Σουηδία, Ουκρανία, Η.Π.Α., Ηνωμένο Βασίλειο και Ουζμπεκιστάν.   

Τα Πανεπιστήμια στα οποία οι ενδιαφερόμενοι μπορούν να πραγματοποιήσουν τις θερινές τους σπουδές Γλώσσας είναι: 

1. Klaipeda University: από 27 Ιουλίου έως 24 Αυγούστου http://www.ku.lt/hmf/struktura/centrai/kalbu-centras/lithuanian-language-and-culture-summer-school  , 

2. Vytautas Magnus University: από 24 Ιουλίου έως 17 Αυγούστου http://hmf.vdu.lt/en/lithuanian-language-course  και 

3. Lithuanian University of Educational Sciences: από 1 Αυγούστου έως 25 Αυγούστου http://www.lituanistai.vpu.lt/index.php?option=com_content&view=article&id=197&ltemid=101 
Οι ενδιαφερόμενοι μπορούν να επιλέξουν το Πανεπιστήμιο στο οποίο επιθυμούν να φοιτήσουν και οφείλουν να ορίσουν στην αίτησή τους το επίπεδο Λιθουανικής Γλώσσας στο οποίο, ενδεχομένως, ευρίσκονται. Η εγγραφή στα αντίστοιχα τμήματα Γλώσσας πραγματοποιείται αμέσως μετά την έγκριση της Επιτροπής Διεθνών Σχέσεων του Υπουργείου Παιδείας και Επιστημών της Δημοκρατίας της Λιθουανίας.

Οι υποψήφιοι θα πρέπει να είναι: 

-Φοιτητές (αλλά όχι στο τελευταίο έτος σπουδών τους), 

-Ερευνητές ή Λέκτορες σε ΑΕΙ ή Ερευνητικό Ίδρυμα. 

Δεν επιτρέπεται η ταυτόχρονη χορήγηση δύο υποτροφιών.

Στους προπτυχιακούς, πτυχιούχους και μεταπτυχιακούς φοιτητές θα χορηγηθεί υποτροφία ύψους 1.950Lt (περίπου 565 €).

Στους Λέκτορες και Ερευνητές θα χορηγηθεί υποτροφία ύψους 3.250Lt (περίπου 941€).

Με την υποτροφία θα καλύπτονται τα έξοδα αποκλειστικά και μόνο του υποτρόφου. Δεν χορηγείται επιπλέον ποσό για έξοδα, ενδεχομένως, συζύγων ή οικογένειας υποτρόφων.  

Τα δίδακτρα θα καλυφθούν από τη Λιθουανία, αλλά, οποιαδήποτε άλλα ποσά, θα καλυφθούν από τους υποτρόφους. Τα έξοδα διαμονής θα καλυφθούν, ομοίως, από τους υποτρόφους. Εν τούτοις, οι υπότροφοι μπορούν να υποβάλουν αίτηση στο Ίδρυμα που χορηγεί την υποτροφία για φιλοξενία στους κοιτώνες ή στους φοιτητικούς ξενώνες του Πανεπιστημίου. Η αίτηση θα πρέπει να υποβληθεί πολύ ενωρίτερα από την μετάβαση του υποτρόφου. Ακόμη, οι υπότροφοι θα μπορέσουν να αναζητήσουν ιδιωτική στέγη, με την βοήθεια της αρμόδιας υπηρεσίας του Λιθουανικού ΑΕΙ. 

Απαιτούμενα δικαιολογητικά :

1. Οι ενδιαφερόμενοι θα πρέπει  να αναζητήσουν την διαδικτυακή αίτηση στην αντίστοιχη ιστοσελίδα: http://paraiskos.smpf.lt/registration/#topas , η οποία θα πρέπει να τυπωθεί και να υπογραφεί. 

2. Επίσημη επιστολή από το ΑΕΙ ή Ερευνητικό Ίδρυμα στο οποίο υπάγεται ο υποψήφιος, που να επιβεβαιώνει την ιδιότητά του ως φοιτητή ή Λέκτορα ή Ερευνητή.

3. Απόσπασμα αρχείων που να αποδεικνύουν το έτος σπουδών του ή την ιδιότητά του ως Λέκτορα ή Ερευνητή.

4. Επικυρωμένο πτυχίο και αναλυτική βαθμολογία.

5. Δύο πρόσφατες συστατικές επιστολές από το ΑΕΙ ή το Ερευνητικό Ίδρυμα, συνταγμένες τουλάχιστον το τελευταίο εξάμηνο.

6. Ανώτερο δίπλωμα γνώσης της Αγγλικής (Proficiency) ή άλλης Ξένης Γλώσσας ή δίπλωμα στην Λιθουανική.

7. Επικυρωμένο αντίγραφο εν ισχύ εγγράφου ταυτοποίησης. 

Όλα τα έγγραφα θα πρέπει να είναι σε επίσημη μετάφραση στ’ Αγγλικά ή στα Λιθουανικά και να υποβληθούν εις διπλούν: μία σειρά πρωτότυπων εγγράφων και μία σειρά αντιγράφων τους. Όλα τα έγγραφα  οφείλουν να είναι επικυρωμένα από την Αρχή που τα εξέδωσε  ή από οποιαδήποτε άλλη Αρχή κατά Νόμο. Δεν γίνονται δεκτά χειρόγραφα έγγραφα. Ομοίως, δεν γίνονται δεκτά έγγραφα που υπεβλήθησαν μόνο διαδικτυακά, με φαξ ή ηλεκτρονικό ταχυδρομείο.

Όλα τα έγγραφα αποστέλλονται ταχυδρομικώς. Καταληκτική ημερομηνία αποστολής ορίζεται η 2α Απριλίου 2012.

Καταληκτική ημερομηνία υποβολής της διαδικτυακής αίτησης ορίζεται η 2α Απριλίου 2012, 12.00  Λιθουανίας (GMT+1). 

Οι αιτήσεις θα πρέπει να αποσταλούν στην ακόλουθη διεύθυνση:

Higher Education Programmes Unit 

Education Exchanges Support Foundation

Gelezinio Vilko str. 12

01112 Vilinius, Lithuania.

Η τελική απόφαση χορήγησης των υποτροφιών επί τη βάσει των υποδείξεων  της Επιτροπής Διεθνών Σπουδών, του Υπουργείου Παιδείας και Επιστημών της Δημοκρατίας της Λιθουανίας, ανήκει στο Υπουργείο αυτό.

Σχετικά, οι υπότροφοι θα ενημερωθούν προσωπικά μέσω ηλεκτρονικού μηνύματος μέχρι την 1η Ιουνίου 2012.

Για περισσότερες πληροφορίες  οι ενδιαφερόμενοι μπορούν επικοινωνούν με τo Ίδρυμα Υποστήριξης Εκπαιδευτικών Ανταλλαγών:

Education Exchanges Support Foundation,

Higher Education Programmes Unit,

Gelezinio Vilko str. 12,

01112 Vilnius,

Lithuania.

E-mail: state.scholarships@smpf.it 

Website : http://www.smpf.lt/en/state_scholarships 

